

**Z Á P I S N I C A**

**zo zasadnutia Obecného zastupiteľstva**

V SILADICIACH

**DŇA: 22.03.2021**

Prítomní: podľa prezenčnej listiny ( príloha č. 1)

Poslanci: Jozef Trnovec, Mgr. Andrej Lackovič, Daniel Rau, Ing. Michal Mesároš

Ospravedlnení poslanci: Ing. Zuzana Nosková, Ing. Janka Antalová, Vladimír Hábel

Ospravedlnená: Hlavná kontrolórka obce

Ďalší prítomní: -

Overovatelia zápisnice: Trnovec Jozef, Daniel Rau

Rokovanie viedol: starosta obce Róbert Repka

Program: súčasťou zápisnice ( Pozvánka, príloha č. 2)

Zapisovateľka: Zuzana Jurišová

**1.BOD: Otvorenie zasadnutia**

Starosta obce otvoril zasadnutie OZ, prítomných privítal a prešiel k ďalšiemu bodu uvedenom na pozvánke. Zasadnutie OZ sa uskutočnilo za dodržania prísnych protipandemických opatrení stanovených ÚVZ, aby sa predišlo šíreniu ochorenia COVID-19.

**2 . BOD: Určenie zapisovateľa a overovateľov zápisnice**

Za overovateľov zápisnice starosta obce určil poslancov: p. Jozefa Trnovca a p. Daniela Raua. Za zapisovateľku bola určená p. Zuzana Jurišová.

**3. BOD: Schválenie programu zasadnutia**

Starosta obce dal hlasovať za schválenie programu zasadnutia, tak ako bol uvedený v Pozvánke.

Znenie programu:

1. **Otvorenie zasadnutia**
2. **Určenie zapisovateľa a overovateľov zápisnice**
3. **Schválenie programu rokovania**
4. **Plnenie uznesení z predchádzajúceho zasadnutia OZ**
5. **Schválenie zámeru predĺženia PHSR**
6. **Došlá pošta, rôzne**
7. **Záver**

***Hlasovanie č. 1***

*Celkový počet poslancov OZ Siladice : 7*

*Hlasovania sa zúčastnili: 4 poslanci*

*Ospravedlnení*: 3

Za: 4 Proti: 0 Zdržal sa: 0

**UZNESENIE č. 1/2021**

**Obecné zastupiteľstvo v Siladiciach schvaľuje**

**program zasadnutia Obecného zastupiteľstva v Siladiciach dňa 22.03.2021**

**4. BOD: Plnenie uznesení z predchádzajúceho zasadnutia OZ**

Starosta obce konštatoval, že všetky uznesenia z predchádzajúceho zasadnutia OZ ktoré sa konalo dňa 15.12.2020 boli splnené.

**5. BOD: Schválenie zámeru predĺženia PHSR**

Poslancom OZ bol predložený zámer predĺženia Plánu hospodárskeho a sociálneho rozvoja obce na roky 2014 -2022. Starosta obce uviedol, že ide o doplnenie a aktualizáciu uvedeného dokumentu PHSR. Nakoľko nikto z prítomných nemal pripomienky a dotazy starosta obce dal hlasovať.

***Hlasovanie č. 2***

*Celkový počet poslancov OZ Siladice : 7*

*Hlasovania sa zúčastnili: 4 poslanci*

*Ospravedlnení*: 3

Za: 4 Proti: 0 Zdržal sa: 0

**UZNESENIE č. 2/2021**

**Obecné zastupiteľstvo v Siladiciach schvaľuje:**

**Zámer predĺženia Plánu hospodárskeho a sociálneho rozvoja Siladice na roky 2014-2022.**

**6. BOD: Došlá pošta, rôzne**

V časti rôzne poslanec OZ Ing. Mesároš sa dotazoval ohľadom Zmien územného plánu obce, aký je ďalší postup a ako sa budú k nemu vyjadrovať obyvatelia obce a ohľadom výstavby miestnej komunikácie – za rodinným domom č. 277 smerom k novým rodinným domom. Starosta obce uviedol, že k predmetnej zmene územného plánu zvolá verejné zhromaždenie obyvateľov, aby sa k zmenám Územného plánu mohli vyjadriť a čo sa týka uvedenej miestnej komunikácie uviedol, že na výstavbu resp. opravu v súčasnej dobe nie sú finančné prostriedky v rozpočte obce. Zároveň sa poslanci Jozef Trnovec a Ing. Mesároš informovali o ďalšom postupe ohľadom materskej školy v Siladiciach. Nakoľko je už vypracovaná štúdia na prerábku budovy bývalej základnej školy na materskú školu. Starosta obce uviedol, že výstavba materskej školy bude v programe na ďalších zasadnutiach OZ a bude predmetom aj pracovnej porady poslancov OZ, kde sa bude rozhodovať aj o ďalších možnostiach ako odkúpenie budovy kde sídli materská škola teraz a to budovu, ktorú vlastní Poľnohospodárske družstvo Siladice. Zároveň pripomenul, že pod budovou PD nie je vysporiadané vlastníctvo pozemku.

Starosta obce v tomto bode informoval poslancov aj o čipovaní smetných nádob. Čipované nádoby sa budú registrovať a vážiť. Naplánované je to na júl/ august 2021.

**7. BOD: Záver**

Starosta obce poďakoval prítomným za účasť a ukončil zasadnutie OZ.

Zapísala: Zuzana Jurišová dňa: 26.02.2021 ..............................

Overovatelia zápisnice:

Jozef Trnovec, poslanec OZ .................................

Daniel Rau, poslanec OZ .................................

Starosta obce súhlasí s Uzneseniami v zápisnici č. 01/2021

 .................................

 Róbert Repka, starosta obce, 26.02.2021

Všetky prílohy k Zápisnici č. 01/2021 sú k nahliadnutiu k dispozícii na Obecnom úrade v Siladiciach.